Хайнрих Хайне
Разумни звезди

Превод от немски: Димитър Стоевски, 1947

chitanka.info

Настигат краката тъй лесно цветята

в полята без ред нацъвтели;

минават случайно и смазват нехайно

еднакво свенливи и смели.

Дълбоко в морето, там перли несметни

се крият във заливи сини;

но пак ги откриват, пронизват, превиват

в ярема на връв от коприна.

Звездите разумни са спрели безшумно

над земните друми далечни;

в небето среднощно — свещици разкошни —

трептят невредими и вечни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.